 Wahala tún bẹ sílẹ nílùú Àbúja láàrin àwọn ọlọpàá àti àwọn ọmọ ìjọ ẹsìn shiite Ìròyìn sọ di mímọ pé, àwọn márùndínláàdọfà ọmọ egbẹ náà ni àwọn ọlọpàá mú ní ọjọ kérìndínlógún osù kẹrin. Ọgá ọlọpàá kan tí kò dárúkọ ara rẹ sọ pé, àwọn agbófinró fi ipá tú àwọn ọmọ egbẹ Shiites náà ká, nígbàtí wọn kọ láti kúrò níwájú ilé National Human Rights Commission. Àwọn iròyin tì ẹ leè ní ìfẹ síí: Ìròyìn tó tẹwá lọwọ láti News Agency of Nigeria sọpé àwọn ọmọ egbẹ Shiites ju òkò lu àwọn ọlọpàá tí wọn sì tún fọ gílàsìì àwọn ọkọ tó wà níwájú ilé náà. Sùgbọn agbẹnuso fún àwọn ọlọpàá nìlú Abuja Anjuguri Manzah kọ láti sọrọ lórí ìsẹlẹ náà. Ó wípé ẹkúnrẹrẹ ìṣẹlẹ náà kò tíì té òhun lọwọ. Àwọn ọlọpàá tún kọlu àwọn ọmọ ìjọ ẹlẹsìn shiite níwájú olú ilé ẹgbẹ tó wà fún ẹtọ ọmọnìyàn National Human Rights Commission nìlú Abuja, nígbàtí wọn ń fi ẹhónú wọn hàn nítorí olórí wọn tó wà ní áhámọ. : Ọlọpàá àti Shiites tún fìjà pẹẹta 